MUNICIPIUL CRAIOVA
CONSILIUL LOCAL AL MUNICIPIULUI CRAIOVA

     HOTĂRÂREA NR. 130
privind aprobarea Regulamentului şi a Caietului de sarcini în vederea delegării, prin atribuire directă, a serviciului de ridicare, transport şi depozitare a vehiculelor staţionate şi parcate neregulamentar pe domeniul public sau privat al municipiului Craiova
Consiliul Local al Municipiului Craiova, întrunit în şedinţa ordinară din data de 27.04.2017;

Având în vedere rapoartele nr.29818/2017 şi nr. 56541/2017 întocmite de Direcţia Servicii Publice prin care se propune aprobarea Regulamentului şi a Caietului de sarcini în vederea delegării, prin atribuire directă, a serviciului de ridicare, transport şi depozitare a vehiculelor staţionate şi parcate neregulamentar pe domeniul public sau privat al municipiului Craiova;     

         În conformitate cu prevederile Hotărârii Guvernului nr. 965/2016 pentru modificarea şi completarea Regulamentului de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, aprobat prin Hotărârea Guvernului nr. 1.391/2006, Ordonanței de Urgență a Guvernului nr. 195/2002 privind circulația pe drumurile publice, Legii nr. 155/2010 Poliţiei Locale, republicată, cu modificările şi completările ulterioare, Ordonanţei Guvernului nr.71/2002 privind organizarea și funcționarea serviciilor publice de administrare a domeniului public și privat de interes local, Hotărârii nr. 955/2004 pentru aprobarea reglementărilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, Ordonanței  Guvernului nr. 2/2001, privind regimul juridic al contravenţiilor, Hotărârii Guvernului nr. 1332/2010, privind aprobarea Regulamentului-cadru de organizare și funcționare a poliției locale; 
           În temeiul art.36 alin.2 lit. d coroborat cu alin.6 lit.a pct.14, art.45 alin.3, art.61 alin.2 şi art.115, alin.1 lit.b din Legea nr.215/2001, republicată, privind administraţia publică locală;
hotărĂŞte:
Art.1. Se aprobă Regulamentul privind procedura de ridicare, transport și depozitare a vehiculelor staționate şi parcate neregulamentar pe domeniul public sau privat al municipiului Craiova, prevăzut în anexa nr.1 care face parte integrantă din prezenta hotărâre.
Art.2. Se aprobă Caietul de Sarcini privind serviciul public de ridicare, transport și depozitare a vehiculelor staționate și parcate neregulamentar pe domeniul public sau privat al municipiului Craiova, prevăzut în anexa nr. 2 care face parte integrantă din prezenta hotărâre.

  Art.3.Se aprobă modalitatea de delegare, prin atribuire directă, a serviciului public de ridicare, transport și depozitare a vehiculelor staționate şi parcate neregulamentar pe domeniul public sau privat al municipiului Craiova.
Art.4. Se aprobă atribuirea directă a gestiunii serviciului public de ridicare, transport și depozitare a vehiculelor staționate şi parcate neregulamentar pe domeniul public sau privat al municipiului Craiova, către R.A.T. SRL.

Art.5. Se aprobă Contractul privind delegarea de gestiune prin atribuire directă a serviciului public de ridicare, transport și depozitare a vehiculelor staționate și parcate neregulamentar pe domeniul public sau privat al municipiului Craiova, încheiat între municipiul Craiova și R.A.T. SRL, pe o perioada de 4 ani, prevăzut în anexa nr. 3 care face parte integrantă din prezenta hotărâre.

Art.6. Contractul privind delegarea de gestiune prin atribuire directă a serviciului public de ridicare, transport și depozitare a vehiculelor staționate și parcate neregulamentar pe domeniul public sau privat al municipiului Craiova, va intra în vigoare în termen de 60 zile de la data aprobării prezentei hotărâri.
Art.7.Se aprobă redevența anuală de 5%, calculată din valoarea sumelor încasate din activitatea de ridicare, transport și depozitare a vehiculelor staționate şi parcate neregulamentar pe domeniul public sau privat al municipiului Craiova.
Art.8.Se împuterniceşte Primarul Municipiului Craiova să semneze Contractul privind delegarea de gestiune, prin atribuire directă, a serviciului public de ridicare, transport și depozitare a vehiculelor staționate și parcate neregulamentar pe domeniul public sau privat al municipiului Craiova.
  Art.9. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi R.A.T. SRL vor aduce la îndeplinire prevederile prezentei hotărâri.

